hotchpotch/miracl-hf-unified huggingface dataset:
กากน้ำตาล
กากน้ำตาล ( "โมลาส") มีรากศัพท์มาจากคำว่า “melaço” ในภาษาโปรตุเกส กากน้ำตาลเป็นของเหลวลักษณะเหนียวข้นสีน้ำตาลดำ ที่เป็นผลพลอยจากการผลิตน้ำตาลทราย ซึ่งไม่สามารถจะตกผลึกน้ำตาลได้อีก เป็นเนื้อของสิ่งที่ไม่ใช่น้ำตาลที่ละลายปนอยู่ในน้ำอ้อย ซึ่งประกอบด้วยน้ำตาลซูโครส น้ำตาลอินเวอร์ท (invert sugar) และสารเคมี เช่น ปูนขาว ที่ใช้ในการตกตะกอนให้น้ำอ้อยใส กากน้ำตาลมีระดับพลังงานระดับต่ำถึงปานกลางขึ้นอยู่กับปริมาณของน้ำที่มีอยู่ในกากน้ำตาล มีโพแทสเซียม และมีปริมาณน้ำในระดับสูง ทำให้เกิดเชื้อราได้ง่าย กากน้ำตาลแบ่งได้หลายชนิดประโยชน์ของกากน้ำตาลสามารถใช้ได้ในหลายอุตสหกรรมเช่น ใช้ทำปุ๋ย ใช้เลี้ยงสัตว์ใช้ผลิตแอลกอฮอล์ ใช้ในอุตสาหกรรมยีสต์ ใช้ทำผงชูรส และใช้ทำกรดน้ำส้ม แต่ส่วนใหญ่จะใช้ผลิตแอลกอฮอล์ และใช้เป็นอาหารสัตว์ สำหรับในประเทศไทยส่วนใหญ่จะใช้ในอุตสาหกรรมการผลิตแอลกอฮอล์สำหรับการผลิตสุรา และการผลิตเอทานอล เพื่อใช้เป็นส่วนผสมในการผลิตแก๊สโซฮอล์ นอกจากนี้ ยังใช้ในอุตสาหกรรมการผลิตผงชูรส อุตสาหกรรมการผลิตอาหารสัตว์ อุตสาหกรรมการผลิตยีสต์ ตลอดจนการนำกากน้ำตาลไปประยุกต์ใช้ในอุตสาหกรรมรายย่อยต่าง ๆ เช่น นำกากน้ำตาลไปใช้หมักทำปุ๋ยน้ำ ใช้ทำน้ำสกัดชีวภาพ ใช้เพาะเลี้ยงเชื้อจุลินทรีย์ เพื่อใช้ในฟาร์มกุ้ง ตลอดจนใช้ในการบำบัดน้ำทิ้งส่วนประกอบของกากน้ำตาล
โบว์ลิ่งในกีฬาแห่งชาติครั้งที่ 41 – หญิงคู่
"กีฬาโบว์ลิ่ง" ในการแข่งขันกีฬาแห่งชาติ ครั้งที่ 41 เชียงใหม่เกมส์
ก่อผา
ก่อผา เป็นพืชในสกุลก่อ กระจายพันธุ์เป็นวงกว้างในพื้นที่บริเวณตะวันออกของเอเชีย มีถิ่นกำเนิดในประเทศจีน (มณฑลเสฉวน และ มณฑลยูนนาน) ภาคเหนือของประเทศไทยและประเทศเวียดนาม สูงจากระดับน้ำทะเล 800 - 2600 เมตร
ก่อผาเป็นต้นไม้ขนาดเล็กไม่ผลัดใบ ในธรรมชาติสูงได้ถึง 15 เมตร บางครั้ง ดูเหมือนพุ่มไม้ เมื่อต้นมีอายุมากและผิดปกติ และกิ่งบิดงอ กิ่งปกคลุมด้วยขนยาวนุ่มสีขาวครีม ตามีขนาดเล็ก ทรงกลม ปลายแหลม เป็นขนครุยที่ขอบสีแดงและขาว ใบรูปไข่ ยาว 5 - 12 ซม. กว้าง 2.5 - 6 ซม. ไม่ผลัดใบ มีรูปลิ่มหรือเกือบกลมที่ฐานใบ ด้านบนเรียบเป็นมัน ท้องใบปกคลุมด้วยขนสีออกเหลืองหนาแน่น ขอบใบหยักซี่ฟัน 5 - 10 ซี่สั้นๆ ก้านใบยาว 1 - 2 ซม. มีขนสีเทา-เหลือง ผลเปลือกแข็งมีกาบรูปถ้วย ยาว 0.9-1.1 ซม. เส้นผ่านศูนย์กลาง 0.8 ซม. คล้ายรูปไข่ ปลายยุบเป็นติ่งหนาม เหมือนไหม ก้านดอกสั้น (1.5-3 ซม.)
รายชื่อประเทศในภาษาต่าง ๆ (A–C)
รายชื่อประเทศในภาษาต่างๆ ประเทศส่วนใหญ่ของโลกมีชื่อเรียกที่แตกต่างกันไปในแต่ละภาษาที่แตกต่างกัน บางประเทศยังได้เกิดการเปลี่ยนแปลงชื่อด้วยเหตุผลทางการเมืองหรืออื่น ๆ บทความนี้พยายามที่จะให้ทางเลือกชื่อทั้งหมดที่รู้จักกันสำหรับทุกประเทศและรัฐอธิปไตย
บทความอื่นๆในหมวดหมู่นี้:
ตราแผ่นดินของเบลารุส
ตราแผ่นดินของเบลารุส เริ่มใช้วันที่7 มิถุนายน พ.ศ. 2538 มีส่วนประกอบคือ
มีคำขวัญในธงชาติเบลารุส เขียนว่า สาธารณรัฐเบลารุส (เบลารุส:Рэспубліка Беларусь)
องค์การบริหารส่วนตำบลสะแกโพรง
องค์การบริหารส่วนตำบลสะแกโพรง อำเภอเมือง จังหวัดบุรีรัมย์ มีพื้นที่ทั้งหมดประมาณ 78.00 ตารางกิโลเมตร หรือประมาณ
49,062 ไร่ มีหมู่บ้าน จำนวะชน 26 หมู่บ้านคือ
จำนวนประชากรในเขตองค์การบริหารส่วนตำบลสะแกโพรง มีจำนวน 13,012 คน 2,946 หลังคาเรือน พ.ศ. 2555
รสริน จันทรา
รสริน จันทรา (ตุ้ม) เป็นนักแสดงหญิงชาวไทย ที่มีผลงานมากมาย
รสริน จันทรา (ตุ้ม) มีชื่อเมื่อแรกเกิดว่า นฤมล แก้วไทรเลิศ แต่ในปัจจุบันได้เปลี่ยนเป็น ปุณณภา แก้วไทรเลิศ เนื่องจากตัว น. เป็นกาลกิณี เกิดเมื่อวันที่ 12 ตุลาคม พ.ศ. 2504 เป็นนักแสดงหญิงชาวไทย จบการศึกษาระดับ ม.ศ.5 จากโรงเรียนนารีนุกูล จังหวัดอุบลราชธานี ระดับปริญญาตรีจากมหาวิทยาลัยสุโขทัยธรรมาธิราช กับมหาวิทยาลัยรามคำแหง และปริญญาโทด้านรัฐประศาสนศาสตร์ มหาวิทยาลัยศรีปทุม
เข้าสู่วงการจากการชักนำของคุณวิสันต์ สันติสุชา ผู้กำกับและเจ้าของบริษัท สันติสุชาภาพบนตร์ เนื่องจากสนิทกับตากล้องภาพนิ่งของภาพยนตร์เรื่อง ครูบ้านนอก ซึ่งได้ชักชวนเธอให้ไปดูกองถ่ายภาพยนตร์และคุณวิสันต์ได้ชักชวนให้เธอมาเทสต์หน้ากล้องและให้เล่นภาพยนตร์ทันทีโดยรับบทเป็นนางเอกเรื่องแรก "สุภาพบุรุษเสือไทย" คู่กับสมบัติ เมทะนี และ จักร มหาชัย (พระเอกในสังกัดของคุณวิสันต์ สันติสุชา), "นาล่ม" คู่กับจักร มหาชัย ในปี 2522 ซึ่งภาพยนตร์เรื่องนาล่มเป็นภาพยนตร์เรื่องแรกของเธอแต่เป็นภาพยนตร์เรื่องที่ 2 ที่ออกฉายและเป็นนางเอกต่อมาอีก 3-4 เรื่อง โดยส่วนใหญ่คู่กับสมบัติ เมทะนี รวมทั้งจักร มหาชัย และ สรพงษ์ ชาตรี และรับบทนางรองในเรื่องหงส์หยก ปี 2522 ที่สรพงษ์ ชาตรี และหมีเซี้ยะ เป็นดารานำ ตามด้วยภาพยนตร์อื่นๆ อีกหลายเรื่องอีกทั้งยังเล่นละครโทรทัศน์โดยช่วงแรกส่วนใหญ่เป็นละครค่ายกันตนา
ด้านชีวิตส่วนตัว รสริน จันทรา เคยสมรสกับคุณนิรัตติศัย กัลย์จาฤก และมีลูกชาย 2 คน คือ
รสริน จันทรา จัดว่าเป็นดารานิสัยดี พูดเพราะ ขณะที่เป็นสะใภ้ค่ายกันตนาเคยช่วยดูแลเรื่องเสื้อผ้าของตัวละคร ปัจจุบันสอนการแสดงให้กับกันตนาและยังคงเล่นละครมาจนถึงทุกวันนี้
มิวสิควีดีโอ
ปรากฏการณ์โจเซฟสัน
ปรากฏการณ์โจเซฟสัน () ในปี 1962 มีการค้นพบทางทฤษฎีของตัวนำยวดยิ่งที่ทำให้การศึกษาค้นคว้าด้านตัวนำยวดยิ่งมีความตื่นเต้นเล็กๆกันอีกครั้ง โจเซฟสันได้เสนอทฤษฎีที่ว่าคู่คูเปอร์สามารถทะลุผ่านฉนวนบาง ๆ ที่กั้นกลางระหว่างตัวนำยวดยิ่งได้โดยไม่ต้องใส่แรงเคลื่อนไฟฟ้า ต่อมาได้ชื่อว่า ปรากฏการณ์โจเซฟสัน(Josephson effect)(B ซึ่งเป็นแนวคิดที่มีความล้ำหน้ามากๆ โดยการทำนายเรื่องปรากฎการณ์ทะลุผ่านในแผ่นประกบตัวนำยวดยิ่งของเขาได้ถูกทำการทดลองยืนยันได้ในเวลาต่อมา และจากการค้นพบในครั้งนี้ทำให้เขาได้รรับรางวัลโนเบลในปี1973ซึ่งก็เป็น 1 ปีถัดไป หลังจาก บาร์ดีนคูเปอร์ และชรีฟเฟอร์ ได้รับรางวัลโนเบล
ในปี1973 มีผู้ได้รับรางวัลโนเบล 3คน คือ เบร์น เดวิด โจเซฟสัน ( Brian David Josephson) ลีโอ อีซากิ(Leo Esaki) ไอวา เกียเวอร์(Ivar Giaever) โดยได้รับรางวัล ½,¼,¼ ส่วนตามลำดับ ซึ่งจะพบว่าโจเซฟสันได้รับความสำคัญมากกว่าโดยได้รับรางวัลครึ่งส่วนของปีนั้น(The Nobel Foundation) มีความอธิบายการค้นพบที่ได้รับรางวัลว่า
“for their experimental discoveries regarding tunneling phenomena in semiconductors and superconductors , respectively”
โดยโจเซฟสันได้รางวัลสำหรับการศึกษาด้านทฤษฎีของตัวนำยวดยิ่ง เกียเวอร์ได้รางวัลสำหรับการทดลองการทะลุผ่าน (Tunneling) ในตัวนำยวดยิ่งและสารกึ่งตัวนำ ส่วนอีซากิได้รับรางวัลส่วนการทดลองการทะลุผ่านในสารกึ่งตัวนำ
โจเซฟสันเริ่มทำงานวิจัยนี้ขณะที่ยังเป็นนักศึกษาปริญญาเอก โดยมี เบร์น พิพาร์ด (Brian Pippard) เป็นอาจารย์ที่ปรึกษา แต่ความคิดหลักของงานวิจัยเรื่องการทะลุผ่านี้เกิดจากการที่เขาได้ไปเยี่ยมห้องปฏิบัติการของ ฟิล แอนเดอร์สัน(Phil Anderson) ผู้ที่ทำการศึกษาเกี่ยวกับการทะลุผ่านของ กระแสยวดยิ่ง(Supercurrent)ซึ่งแอนเดอร์สันแสดงให้เห็นว่าสำหรับระบบที่มีปฏิสัมพันธ์กัน(Correlation) สามารถเกิดสถานะเสมือนในพิกัดตรงข้ามได้
ปรากฏการณ์โจเซฟสัน เป็นปรากฏการณ์ที่สามารถทำให้เกิดได้ ภายใต้เงื่อนไขที่เหมาะสม โดยเป็นปรากฏการณ์ที่คู่คูเปอร์ที่เป็นตัวนำในตัวนำยวดยิ่งสามารถทะลุผ่านฉนวนบางๆที่กันกลางระหว่างตัวนำยวดยิ่งได้ ปรากฏการณ์นีสามารถเกิดขึ้นได้2แบบ คือปรากฏการณ์โจเซฟสันกระแสตรง(DC Josephson effect) และปรากฏการณ์โจเซฟสันกระแสสลับ(AC Josephson effect)
เทศบาลตำบลบ้านบัว
เทศบาลตำบลบ้านบัว ตั้งอยู่ในเขตตำบลบ้านบัว อำเภอเมือง จังหวัดบุรีรัมย์ ได้มีการยกฐานะมาจากองค์การบริหารส่วนตำบลบ้านบัว ในวันที่ 24 เดือนสิงหาคม 2555 มีพื้นที่ทั้งหมดประมาณ 42.68 ตารางกิโลเมตร มีหมู่บ้านในเขตเทศบาล จำนวน 18 หมู่บ้านคือ
สกุลขนุน
สกุลขนุน หรือ Artocarpus เป็นสกุลของพืชในวงศ์ขนุนประมาณ 60 ชนิดเป็นไม้พุ่มและไม้ยืนต้น พบในเอเชียตะวันออกเฉียงใต้ และแถบมหาสมุทรแปซิฟิก พืชในสกุลนี้หลายชนิด เช่น ขนุน สาเกหรือจำปาดะ ผลใช้รับประทานได้ 
งานวิจัยทางด้านการจัดจำแนกในปัจจุบันได้ศึกษาการจัดเรียงตัวของใบ กายวิภาคของใบ ได้แบ่งสกุลนี้ออกเป็นสองสกุลย่อยคือ:
สกุล "Prainea" ใกล้เคียงกับสกุลย่อย "Pseudojaca" มาก ทำให้นักวิจัยบางกลุ่มยกเอาสกุลนี้มาเป็นสกุลย่อยที่สามในสกุลขนุน
รักษ์ ตันติสุนทร
นายรักษ์ ตันติสุนทร เป็นอดีตรัฐมนตรีช่วยว่าการกระทรวงพาณิชย์ ในรัฐบาลนายชวน หลีกภัย (ครม.53) และเป็นอดีตสมาชิกสภาผู้แทนราษฎรจังหวัดตาก 2 สมัย
รักษ์ ตันติสุนทร เกิดเมื่อวันที่ 13 มิถุนายน พ.ศ. 2478 ที่จังหวัดตาก เป็นบุตรของนายซ้งกี่ กับนางแจง ตันติสุนทร และเป็นน้องชายของนายอุดร ตันติสุนทร สำเร็จการศึกษาระดับปริญญาตรี สาขาวิชารัฐศาสตร์ จากมหาวิทยาลัยสุโขทัยธรรมาธิราช
ในเดือนสิงหาคม พ.ศ. 2551 เขาประสบอุบัติเหตุได้รับบาดเจ็บที่ศีรษะ สมองช้ำบวม มีเลือดออกกดที่เนื้อสมองและใต้เยื่อสมองข้างซ้าย ต้องรักษาโดยการเจาะคอช่วยการหายใจและใส่ท่อให้อาหารทางกระเพาะอาหาร ต้องผ่าตัดสมองเพื่อหยุดการไหลของเลือด และต้องนำกะโหลกศีรษะออกบางส่วน โดยรักษาตัวอยู่ในห้องบำบัดผู้ป่วยหนัก (ไอ.ซี.ยู) อย่างต่อเนื่อง ไม่สามารถช่วยเหลือตนเองได้ ต่อมาในปี พ.ศ. 2553 ศาลจังหวัดตาก จึงมีคำสั่งให้นายรักษ์ ตันติสุนทร เป็นคนไร้ความสามารถ ในที่สุดเขาเสียชีวิตเมื่อเดือนธันวาคม พ.ศ. 2553
รักษ์ ตันติสุนทร เป็นนักธุรกิจรับเหมาก่อสร้าง ธุรกิจตลาดสี่มุมเมือง และเป็นนักการเมือง เขาได้รับเลือกตั้งเป็นสมาชิกสภาผู้แทนราษฎรจังหวัดตาก สังกัดพรรคประชาธิปัตย์ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ได้ย้ายมาลงสมัครในระบบบัญชีรายชื่อโดยให้บุตรชายคือ นายธนญ ตันติสุนทร ลงสมัครในพื้นที่จังหวัดตากแทน แต่นายรักษ์ ไม่ได้รับเลือกตั้งเนือกจากเขาลงสมัครเป็นลำดับที่ 43 แต่พรรคประชาธิปัตย์ได้รับเลือกตั้งถึงลำดับที่ 39 ต่อมาในการเลือกตั้ง พ.ศ. 2548 เขาและลูกชาย ได้วางมือทางการเมือง ไม่ลงสมัครรับเลือกตั้งในครั้งนั้น
ต่อมาเขาได้ลาออกจากพรรคประชาธิปัตย์ เพื่อลงสมัครรับเลือกตั้งในการเลือกตั้งสมาชิกวุฒิสภาไทยเป็นการทั่วไป พ.ศ. 2549 และได้รับเลือกตั้งเป็นสมาชิกวุฒิสภาจังหวัดตาก ได้คะแนน 62,108 คะแนน
มารัง
มารัง ( marang; ) ชื่ออื่นๆได้แก่ johey oak, เปอดาไลเขียว มาดัง ตารับ เตอรับ หรือตีมาดัง เป็นพืชพื้นเมืองในเกาะบอร์เนียว เกาะปาลาวัน และเกาะมินดาเนา ในฟิลิปปินส์พบกระจายพันธุ์ในมินโดโร เกาะมินดาเนา บาซิลัน และคาบสมุทรซูลู ในเกาะบอร์เนียว พบเป็นพืชป่ามีลักษณะใกล้เคียงกับ ขนุน จำปาดะและ สาเก
ผลของมารังขนาดใหญ่เนื้อรสหวาน รับประทานได้ โดยจะเปลี่ยนเป็นสีเหลืองแก่เมื่อสุก เนื้อภายในผลคล้ายขนุน แต่ยวงใหญ่กว่าและเป็นสีขาว รับประทานสด หรือใช้ทำเค้ก แต่ต้องรับประทานทันทีหลังจากผ่าเพราะจะเสียรสชาติและเกิดสีดำเร็วมาก เมล็ดรับประทานได้ โดยนำไปต้มหรืออบ ผลอ่อนต้มในกะทิรับประทาน ใช้เป็นผัก
เครือเทพรัตน์
เครือเทพรัตน์ () เป็นไม้เลื้อยในวงศ์ Malvaceae ลักษณะของดอกคล้ายดอกชบาแต่กลีบดอกไม่บานออกเท่า เป็นพืชถิ่นเดียวในประเทศไทย พบที่จังหวัดตากเท่านั้น พบครั้งแรกในประเทศไทยโดย ดร. ราชันย์ ภู่มา และคณะนักวิจัยจากหอพรรณไม้ กรมอุทยานแห่งชาติ สัตว์ป่าและพันธุ์พืชเมื่อเดือนมีนาคม พ.ศ. 2548 ชื่อสกุลของพืชชนิดนี้ตั้งตามพระนามาภิไธยของสมเด็จพระเทพรัตนราชสุดาฯ สยามบรมราชกุมารี ส่วนชื่อสปีชีส์ตั้งตามชื่อประเทศไทย
เครือเทพรัตน์ เป็นไม้เลื้อย ที่มีใบอ่อนสีเขียวอ่อน เป็นไม้เถาที่มีเนื้อแข็ง สามารถยาวได้ถึง 20 เมตร ลำต้นมีเส้นผ่านศูนย์กลาง 10-15 ซม. ลักษณะใบ มีขนรูปดาวตามใต้ท้องใบ, ก้านใบ, ช่อดอก ริ้วประดับ และที่กลีบเลี้ยง หูใบจะร่วงเร็ว ใบเรียงแบบเวียน รูปฝ่ามือ 3-5 พูตื้น ๆ มีขนาดกว้างประมาณ 7-12 ซม. และยาวประมาณ 8-12 ซม. ขอบจักฟันเลื่อยห่าง ๆ ด้านบนมีต่อมกระจาย ก้านใบยาว 5-10 ซม. ส่วนใบแก่สีเขียวเข้ม ลักษณะดอก ช่อดอกแบบช่อกระจะออกตามปลายกิ่ง ห้อยลง ยาวได้ถึง 20 ซม. ก้านดอกยาวประมาณ 1.5-1.8 ซม. ก้านมีติ่ง ริ้วประดับ 5-7 อัน ที่เชื่อมติดกันที่โคน มีสีเขียวอมแดง แบบรูปรีถึงรูปขอบขนาน ยาวประมาณ 0.7-1 ซม. ติดทน กลีบเลี้ยง 5 กลีบ แฉกลึก รูปขอบขนาน ยาวประมาณ 1-1.5 ซม. เส้นกลีบเป็นสัน ดอกสีเหลืองครีมมีปื้นสีแดง มี 5 กลีบ รูปไข่กลับ ยาวประมาณ 3-3.5 ซม. ปลายกลีบพับงอ เส้าเกสรยาวประมาณ 1.5-2 ซม. ก้านชูอับเรณูยาวประมาณ 1 มม. อับเรณูเป็นรูปเกือกม้าสีเหลือง และ รังไข่มีขนหนาแน่น และก้านเกสรเพศเมียยาวประมาณ 1.6 ซม.
ปอร์เช่ บ็อกซเตอร์
ปอร์เช่ บ็อกซเตอร์ () เป็นรถยนต์นั่งสมรรถนะสูง เครื่องยนตร์กลางลำท้าย ขับเคลื่อนสองล้อท้าย (RWD) 2 ประตู 2 ที่นั่ง ขนาด 6 สูบ (H6) ผลิตโดยบริษัท ปอร์เช่ จากเยอรมนี ภาพรวมของบ็อกซเตอร์มีความคล้ายคลึงทุกประการกับเคย์แมน เพียงแค่เป็นรุ่นเปิดประทุน นอกจากนี้ยังถือเป็นชื่อรุ่นโรดสเตอร์รุ่นที่สองของค่ายปอร์เช่ นับตั้งแต่ ปอร์เช่ 550 เป็นต้นมา และเป็นรุ่นเดียวของปอร์เช่ ที่ออกแบบมาเพื่อเปิดประทุนโดยเฉพาะ
โมเดลแรกของ ปอร์เช่ บ็อกซเตอร์ (ใช้รหัสว่า 986) ได้นำมาจำหน่าย ในปี ค.ศ. 1996 ตั้งแต่โมเดลแรกจนถึงปัจจุบัน ปอร์เช่ บ็อกซเตอร์ ได้ออกโฉมมาแล้วทั้งหมด 4 โฉม ได้แก่ 986 987 981 และ 718
เป็นโฉมแรกของรุ่นนี้ เปิดตัวในปี ค.ศ. 1996 ซึ่งเป็นรุ่นที่มาแทนปอร์เช่ 968 ออกแบบโดยนักออกแบบชาวดัตซ์ ฮาร์ม แลกเกย์ (Harm Lagaay) ซึ่งได้แรงบรรดาลใจมาจาก ปอร์เช่ 356 และปอร์เช่ 550 สไปเดอร์
บ็อกซเตอร์ 986 มาพร้อมกับเครื่องยนต์ 6 สูบ (H6) ขนาด 2.5 ลิตร, 2.7 ลิตร และ 3.2 ลิตร เกียร์ 5 จังหวะ และ 6 จังหวะทั้งระบบอัตโนมัติ และกึ่งอัตโนมัติ ด้านอัตราเร่ง 0-100 อยู่ในช่วง มากสุด 7.6 และต่ำสุดที่ 5.9 วินาที ส่วนความเร็วสูงสุดอยู่ในช่วง 240 - 260 กม./ชม.
บ็อกซเตอร์รุ่นจำกัดที่มีชื่อว่า "550 Spyder 50th Anniversary Edition" ซึ่งผลิตมาเพียง 1953 คัน เท่านั้น โดยที่ทุกคันใช้สีเงินเมทาลิก (GT Silver Metallic) ซึ่งเป็นสีเดียวกับ ปอร์เช่ คาเรร่า จีที และตกแต่งภายในด้วยหนังสัตว์ สีน้ำตาล โกโก้ บางคันตกแต่งด้วยงานสีพิเศษ ตามความต้องการของลูกค้า
เป็นโฉมที่สองของปอร์เช่ บ็อซเตอร์ เปิดตัวครั้งแรกพร้อมกับ ปอร์เช่ 997 ในปี ค.ศ. 2004 ที่งานปารีส มอเตอร์โชว์ และจำหน่ายในปี ค.ศ. 2005 นับเป็นโฉมที่มีรุ่นเสริมมากที่สุดของ บ็อกซเตอร์ นอกจากนี้ บ็อกซเตอร์ 987 ยังแบ่งโฉมย่อยเป็นอีก 2 โฉม โดยโฉมที่ 2 เปิดตัวในปี ค.ศ. 2008 ที่งาน นานาชาติ ลอสแอนเจลิส มอเตอร์โชว์ และจำหน่ายในปี ค.ศ. 2009 ใช้คำลงท้ายว่า บ็อกซเตอร์ เอส
ในรูปลักษณ์ที่ปรากฏ ไม่ต่างกับรุ่นก่อนหน้านี้มากนัก โดยมีรูปลักษณ์คล้ายกับปอร์เช่ เคย์แมน รุ่นแรกมาก ความแตกต่างระหว่าง 986 กับ 987 คือ มีขนาดใหญ่กว่าเล็กน้อย มีการเปลี่ยนไฟหน้ารถ ซึ่งใช้รูปแบบเหมือนกับ ปอร์เช่ คาเรร่า จีที มีการเปลี่ยนยางเป็น 19 นิ้ว เป็นต้น
บ็อกซเตอร์ 987 มาพร้อมกับเครื่องยนต์ 6 สูบ (H6) ขนาด 2.7 ลิตร, 2.9 ลิตร, 3.2 ลิตร และ 3.4 ลิตร เกียร์ 5 จังหวะ, 6 จังหวะและ 7 จังหวะทั้งระบบอัตโนมัติ, กึ่งอัตโนมัติและระบบส่งกำลังแบบคลัตซ์คู่ (PDK) ด้านอัตราเร่ง 0-100 อยู่ในช่วง มากสุด 6.5 และต่ำสุดที่ 4.5 วินาที ส่วนความเร็วสูงสุดอยู่ในช่วง 256 - 272 กม./ชม.
เป็นโฉมที่สามและเป็นโฉมล่าสุดของปอร์เช่ บ็อซเตอร์ เปิดตัวครั้งแรก ในวันที่ 13 มีนาคม ค.ศ. 2012 ที่งานเจนีวาออโต้โชว์ และจำหน่ายก่อนช่วงซัมเมอร์ปี 2012 นับเป็นโฉมที่มีความแตกต่างกับรุ่นก่อนหน้านี้มากที่สุด ทั้งรูปลักษณ์ภายในและภายนอก หลังคาซึ่งเป็นแม็กนีเซียมหุ้มด้วยผ้า ซึ่งแข็งแรงและเบา สามารถพับเก็บได้ มีความยาวเพิ่มขึ้น แต่ความสูงต่ำลง มีสปอยเลอร์พับเก็บได้
บ็อกซเตอร์ 981 มาพร้อมกับเครื่องยนต์ 6 สูบ (H6) ขนาด 2.7 ลิตร และ 3.4 ลิตร เกียร์ 6 จังหวะ และ 7 จังหวะทั้งระบบกึ่งอัตโนมัติและระบบส่งกำลังแบบคลัตซ์คู่ ด้านอัตราเร่ง 0-100 อยู่ในช่วง มากสุด 5.8 และต่ำสุดที่ 4.8 วินาที ส่วนความเร็วสูงสุดอยู่ในช่วง 262 - 279 กม./ชม.
ปอร์เช่ 718 บ็อกซเตอร์/บ็อกซเตอร์ เอส เปิดตัวครั้งแรกในปี ค.ศ. 2016 โฉม 718 ได้นำเสนอเครื่องยนต์แบบใหม่ คือเครื่องยนต์ระบบ 4 สูบ (H4) ขนาด 2.0 และ 2.5 ลิตร ซึ่งสามารถเพิ่มแรงม้าและแรงบิดมากขึ้น แต่ลดการใช้พลังงานลง ต่างจากโฉมก่อนหน้าที่ใช้เครื่อง H6 และขนาดเครื่องที่ลดลงไปมาก
องค์การบริหารส่วนตำบลสองห้อง (อำเภอเมืองบุรีรัมย์)
องค์การบริหารส่วนตำบลสองห้อง อำเภอเมืองบุรีรัมย์ จังหวัดบุรีรัมย์ มีพื้นที่ทั้งหมดประมาณ 44.00 ตารางกิโลเมตร หรือประมาณ
27,500 ไร่ มีหมู่บ้าน จำนวน 16 หมู่บ้านคือ
จำนวนประชากรในเขตองค์การบริหารส่วนตำบลสองห้อง มีจำนวน 7,229 คน 1,674 หลังคาเรือน พ.ศ. 2555
มังคะ
มังคะ หรือแตดลิง เป็นไม้เลื้อยในวงศ์ Leguminosae วงศ์ย่อย Caesalpinodeae มีเนื้อไม้ กิ่งขรุขระ สีน้ำตาลอมแดง ใบเดี่ยว ผิวเรียบ ขอบใบเรียบ ดอกเป็นดอกช่อ เกิดตามข้อของลำต้น สีขาว ผลเดี่ยว เมื่ออ่อนสีเขียวอมขาว มีเมล็ดเดียว ในทางยา ใช้น้ำต้มเปลือกแก้บวมพอง น้ำต้มใบใช้ล้างแผลสด แผลเปื่อย ฝีหนอง น้ำต้มรากแก้ไข้มาลาเรีย
ประกอบ สังข์โต
นายประกอบ สังข์โต เป็นอดีตรัฐมนตรีช่วยว่าการกระทรวงแรงงานและสวัสดิการสังคม ในรัฐบาลนายชวน หลีกภัย (ครม.53) และเป็นอดีตสมาชิกสภาผู้แทนราษฎรจังหวัดนนทบุรี สังกัดพรรคประชากรไทย (กลุ่มงูเห่า)
นายประกอบ สังข์โต เกิดเมื่อวันที่ 3 มิถุนายน พ.ศ. 2485 ที่จังหวัดนนทบุรี เป็นบุตรของนายปรุง กับนางทองเจือ สังข์โต สำเร็จการศึกษาอนุปริญญาจากวิทยาลัยเทคนิคกรุงเทพ และปริญญาตรีรัฐศาสตร์ จากมหาวิทยาลัยรามคำแหง
นายประกอบ เสียชีวิตเมื่อปี พ.ศ. 2560 จากโรคมะเร็ง
นายประกอบ สังข์โต ได้รับเลือกตั้งเป็นสมาชิกสภาผู้แทนราษฎรจังหวัดนนทบุรี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 สังกัดพรรคประชากรไทย ต่อมาในการเลือกตั้ง พ.ศ. 2535 ซึ่งมีการเลือกตั้ง 2 ครั้ง ไม่ได้รับเลือกตั้ง กระทั่งได้รับเลือกอีกครั้งในปี พ.ศ. 2538 และ พ.ศ. 2539 และในการเลือกตั้ง พ.ศ. 2544 นายประกอบลงสมัคร ส.ส.ในสังกัดพรรคชาติพัฒนา แต่ไม่ได้รับเลือกตั้ง โดยแพ้ให้กับนายนิทัศน์ ศรีนนท์ จากพรรคไทยรักไทย
ในการเลือกตั้ง พ.ศ. 2554 นายประกอบ ได้ลงสมัครรับเลือกตั้งในระบบบัญชีรายชื่อ สังกัดพรรคประชาธิปัตย์ ลำดับที่ 67 แต่ไม่ได้รับเลือกตั้ง
นายประกอบ เคยได้รับแต่งตั้งเป็นรัฐมนตรีช่วยว่าการกระทรวงแรงงานและสวัสดิการสังคม ในรัฐบาลนายชวน หลีกภัย โดยเป็นนักการเมืองสังกัดกลุ่มงูเห่า หรือกลุ่มนักการเมืองพรรคประชากรไทยที่เปลี่ยนขั้วการเมืองมาสนับสนุนนายชวนให้เป็นนายกรัฐมนตรี
ประกอบ ได้รับการเลือกตั้งเป็นสมาชิกสภาผู้แทนราษฎร 3 สมัย คือ
องค์การบริหารส่วนตำบลกระสัง (อำเภอเมืองบุรีรัมย์)
องค์การบริหารส่วนตำบลกระสัง อำเภอเมืองบุรีรัมย์ จังหวัดบุรีรัมย์ มีพื้นที่ทั้งหมดประมาณ 23.61 ตารางกิโลเมตร หรือประมาณ
14,761 ไร่ มีหมู่บ้าน จำนวน 19 หมู่บ้านคือ
จำนวนประชากรในเขตองค์การบริหารส่วนตำบลกระสัง มีจำนวน 7,132 คน 2,022 หลังคาเรือน พ.ศ. 2555
โซยุซ TMA-09M
โซยุซ TMA-09M () เป็นเที่ยวบินสู่สถานีอวกาศนานาชาติในปี 2013 ขนส่งด้วยนักบินอวกาศ 3 คนจากลูกเรือExpedition 36 สู่สถานีอวกาศนานาชาติ TMA-09M เป็นเที่ยวบินครั้งที่ 118 ของยานโซยุซ เที่ยวบินแรกที่เปิดตัวในปี 1967 และมีกำหนดจะอยู่เทียบกับสถานีอวกาศนานาชาติสำหรับ Expedition 37 เพิ่มเพื่อทำหน้าที่เป็นยานการหลบหนีฉุกเฉิน
รายพระนามพระมหากษัตริย์อูเวีย
รายพระนามพระมหากษัตริย์ที่ปกครองอาณาจักรอูเวีย หนึ่งในสามอาณาจักรบนเกาะวาลลิสและฟุตูนา
ตราแผ่นดินของโคลอมเบีย
ตราแผ่นดินของโคลอมเบีย เริ่มใช้เมื่อวันที่9 พฤษภาคม พ.ศ. 2377 มีส่วนประกอบดังนี้
มีคำขวัญในริ้บบิ้นสีเหลือง เขียนว่า เสรีภาพและความเป็นระเบียบ ()
อารยสมาช
อารยสมาช (Arya Samaj; ภาษาสันสกฤต: आर्य समाज, '; ภาษาปัญจาบ: ਆਰਯ ਸਮਾਜ) หรือ สมาคมของชาวอารยัน เป็นสมาคมของผู้นับถือศาสนาฮินดูโดยสวามีทยานันทะ สรัสวตีเป็นผู้ก่อตั้งที่บอมเบย์เมื่อ 10 เมษายน พ.ศ. 2418 เพื่อรวบรวมชาวฮินดูให้เป็นปึกแผ่น ปฏิรูปศาสนาฮินดูและฟื้นฟูสังคมของชาวฮินดู เพื่อต่อสู้กับอารยธรรมตะวันตก แนวคิดของสวามีทยานันทะ สรัสวตีนั้นตำหนิระบบวรรณะที่ปฏิบัติในสมัยหลัง และต่อต้านการแต่งงานในวัยเด็ก
อารยสมาชมีรากฐานที่มั่นคงในภูมิภาคปัญจาบ และยังได้เชิญชวนชาวอินเดียที่นับถือศาสนาอิสลามมาเข้าร่วมพิธีศุทธิเพื่อกลับมานับถือศาสนาฮินดูดังเดิม การกระทำของสมาคมนี้ทำให้การแตกแยกทางศาสนาในอินเดียมีมากขึ้น หลังจากสวามีทยานันทะ สรัสวตีถึงแก่กรรมเมื่อ พ.ศ. 2426 อารยสมาชในปัญจาบ อุตตรประเทศ และราชสถานได้สร้างโรงเรียนมัธยมทยานันทะ แองโกลเวทที่เมืองลาฮอร์เมื่อ 1 มิถุนายน พ.ศ. 2429 ซึ่งได้รับการสนับสนุนจากชาวฮินดูอย่างกว้างขวาง และได้ขยายการศึกษาถึงระดับอุดมศึกษาใน พ.ศ. 2432 ภายหลัง อารยสมาชได้แตกออกเป็น 2 กลุ่มคือกลุ่มสายกลางมีอำนาจด้านการจัดการศึกษา และพวกหัวรุนแรงที่เน้ยเผยแพร่ความเชื่อทางศาสนาฮินดู
อารยสมาชขยายตัวอย่างรวดเร็ว มีการก่อตั้งองค์กรในชื่ออารยสมาชทั้งในและนอกประเทศอินเดีย มีการดำเนินงานเพื่อปกป้องชุมชนฮินดูอย่างเต็มที่และได้ส่งผู้แทนไปเปลี่ยนศาสนาแก่ผู้ที่เคยนับถือศาสนาฮินดูและถูกบังคับให้นับถือศาสนาอิสลามในรัฐเกรละ รวมทั้งรณรงค์การเปลี่ยนศาสนาให้กับชาวมัลกนะ ราชปุตที่เคยถูกบังคับให้เปลี่ยนศาสนาเช่นกัน อย่างไรก็ตาม เมื่ออารยสมาชเข้าร่วมในการต่อต้านรัฐบาลมากขึ้น เช่น การต่อต้านผู้ปกครองในแคว้นไฮเดอราบาด เมื่อ พ.ศ. 2482 และการต่อต้านรัฐบาลในแคว้นสินธ์ใน พ.ศ. 2489 อารยสมาชจึงถูกปราบปรามจนอ่อนกำลังลง
ดิงกาเน
ดิงกาเน คาเซนซังกาโคนา ซูลู หรือสมเด็จพระราชาธิบดีดิงกาเน คาเซนซังกาโคนา ซูลู () (1795–1840) โดยปกติจะเรียกว่า ดิงกาเน เป็นพระมหากษัตริย์แห่งอาณาจักรซูลู ตั้งแต่ปี 1828 พระองค์ทรงเป็นพระมหากษัตริย์องค์ที่ 2 ของอาณาจักรซูลู พระองค์ครองราชย์ต่อจากชากาซูลู พระมหากษัตริย์องค์แรกแห่งอาณาจักรซูลู
มพันเด
มพันเด หรือสมเด็จพระราชาธิบดีมพันเด () (1798-1872) เป็นพระมหากษัตริย์แห่งอาณาจักรซูลู พระองค์ทรงเป็นพระมหากษัตริย์ตั้งแต่ปี 1840 จนถึง 1872 พระองค์จึงเป็นพระมหากษัตริย์ซูลูที่ทรงครองราชย์ยาวนานที่สุด พระองค์เป็นพระราชอนุชาของชากาซูลูและดิงกาเน อดีตพระมหากษัตริย์ทั้งสองพระองค์
ปรากฏการณ์รังผึ้งล่มสลาย
ปรากฏการณ์รังผึ้งล่มสลาย (, ย่อ: CCD) เป็นปรากฏการณ์ที่ผึ้งงานจากรังหรือนิคมผึ้งพันธุ์ (Western honey bee) หายไปอย่างฉับพลัน การหายไปดังกล่าวเกิดขึ้นตลอดประวัติศาสตร์การเลี้ยงผึ้ง และรู้จักกันในหลายชื่อ ก่อนจะเปลี่ยนมาใช้ชื่อ "colony collapse disorder" ในปลายปี 2549 พร้อมกับการหายไปของนิคมผึ้งพันธุ์ที่เพิ่มขึ้นมากในขณะนั้น ผู้เลี้ยงผึ้งสังเกตปรากฏการณ์ที่คล้ายกันในเบลเยียม ฝรั่งเศส เนเธอร์แลนด์ กรีซ อิตาลี โปรตุเกสและสเปน และยังมีรายงานเบื้องต้นมาจากสวิตเซอร์แลนด์และเยอรมนี แม้ว่าจะรุนแรงน้อยกว่า ขณะที่สมัชชาไอร์แลนด์เหนือได้รับรายงานการลดจำนวนกว่า 50%
การใช้ยาฆ่าแมลงกลุ่มนีโอนิโคตินอยด์ (neonicotinoid) เช่น อะเซทามิปริด (acetamiprid) โคลไธอานิดิน (clothianidin) และอิมิดาโคลไพรด์ (imidacloprid) ซึ่งเป็นหนึ่งในสารฆ่าศัตรูพืชและสัตว์ที่ใช้กันแพร่หลายที่สุดในโลก ที่เพิ่มขึ้น ตามติดการตายของผึ้งที่เพิ่มสูงขึ้นตั้งแต่ปี 2548 ในปี 2555 การศึกษาอิสระที่ผ่านการกลั่นกรองจำนวนมากได้รับการตีพิมพ์ ซึ่งแสดงว่านีโอนิโคตินอยด์มีช่องทางการสัมผัสซึ่งตรวจจับไม่ได้ที่กระทบต่อผึ้ง เช่น ผ่านฝุ่น เรณู และน้ำต้อย ว่าความเป็นพิษต่ำกว่านาโนกรัมส่งผลให้ผึ้งไม่สามารถบินกลับรังโดยไม่ทำให้ถึงตายทันที ซึ่งเป็นอาการหลักของปรากฏการณ์รังผึ้งล่มสลาย และบ่งชี้ว่ามีนีโอนิโคตินอยด์ในสิ่งแวดล้อมในเหมืองฝายและดิน การศึกษาเหล่านี้กระตุ้นให้เกิดการทบทวนอย่างเป็นทางการในปี 2556 โดยองค์การความปลอดภัยอาหารยุโรป ที่ระบุว่า นีโอนิโคตินอยด์ก่อความเสี่ยงสูงอย่างยอมรับไม่ได้แก่ผึ้ง และว่าการอ้างความปลอดภัยของหน่วยงานกำกับดูแลที่ขึ้นอยู่กับวิทยาศาสตร์ที่อุตสาหกรรมเป็นผู้อุปถัมภ์นั้นมีข้อบกพร่อง ปรากฏการณ์รังผึ้งล่มสลายอาจเกิดจากหลายปัจจัยประกอบกัน ในปี 2550 บางหน่วยงานให้เหตุผลว่าปัญหาเกิดจากปัจจัยชีวนะ เช่น เห็บ "Varroa" ปรสิต "Nosema apis" และไวรัสอัมพาตฉับพลันอิสราเอล ปัจจัยส่งเสริมอื่นอาจรวมความเครียดที่เกี่ยวข้องกับการเปลี่ยนแปลงของสิ่งแวดล้อม ทุพโภชนาการ และการเลี้ยงผึ้งแบบย้ายถิ่น อีกการศึกษาหนึ่งในปี 2555 ยังชี้หลายสาเหตุ ซึ่งระบุรายการสารฆ่าศัตรูพืชและสัตว์ไว้หลังเห็บ "Varroa" พันธุกรรม การสูญเสียถิ่นที่อยู่ และโภชนาการที่เลว
การล่มสลายของรังผึ้งนั้นมีความสำคัญทางเศรษฐกิจ เพราะพืชผลการเกษตรหลายชนิดทั่วโลกต้องอาศัยผึ้งพันธุ์ถ่ายเรณู ในเดือนเมษายน 2556 สหภาพยุโรปประกาศแผนจำกัดการใช้สารฆ่าศัตรูพืชและสัตว์บางชนิดเพื่อกันมิให้ประชากรผึ้งลดลงกว่านี้ และเมื่อสิ้นเดือนนั้น ได้ผ่านกฎหมายซึ่งห้ามการใช้นีโอนิโคตินอยด์หลายชนิดเป็นเวลาสองปี การขาดแคลนผึ้งในสหรัฐอเมริกาได้เพิ่มค่าใช้จ่ายของเกษตรกรที่จะต้องเช่าผึ้งมาถ่ายเรณูสูงสุดถึง 20%
ตราแผ่นดินของปารากวัย
ตราแผ่นดินของปารากวัย เริ่มใช้เมื่อพ.ศ. 2363 มีส่วนประกอบดังนี้
มีคำขวัญในวงแหวนสีแดง เขียนว่า สาธารณรัฐปารากวัย (สเปน:República del Paraguay )
สุลต่านอับดุล อะซีซ
สุลต่านอัลดุล อะซีซ (Abdul Aziz; (ภาษาตุรกีออตโตมัน: عبد العزيز / "`Abdü’l-`Azīz") เป็นสุลต่านแห่งจักรวรรดิออตโตมาน ครองราชย์ระหว่าง พ.ศ. 2404 – 2419 ทรงขึ้นครองราชย์ต่อจากพระเชษฐาคือสุลต่านอับดุล เมจิดที่ 1 พระองค์ประสูติเมื่อเดือนกุมภาพันธ์ พ.ศ. 2372
ในรัชสมัยของพระองค์ จักรวรรดิออตโตมานถูกคุกคามจากตะวันตกสูงมาก ทำให้พระองค์ต้องสานต่องานทางด้านการปฏิรูปที่พระเชษฐาของพระองค์ริเริ่มไว้ พระองค์เสด็จไปปารีสและเวียนนาใน พ.ศ. 2410 ซึ่งนับเป็นสุลต่านแห่งจักรวรรดิออตโตมานพระองค์แรกที่เสด็จต่างประเทศ เมื่อกลับมาแล้ว ได้นำสถาปัตยกรรมแบบยุโรปมาใช้ในประเทศ นอกจากนั้น ในรัชสมัยของพระองค์ยังมีปัญหาด้านการคลังเนื่องจากการกู้เงินต่างประเทศมาใช้ในรัชกาลก่อนหน้า ใน พ.ศ. 2418 นั้น ยอดเงินกู้ของจักรวรรดิออตโตมานสูงถึง 200 ล้านปอนด์
นอกจากนั้น ในรัชสมัยของพระองค์เกิดการจลาจลหลายแห่ง เริ่มจากชาวคริสต์ในเกาะครีตประกาศเอกราช และขอไปรวมกับกรีซใน พ.ศ. 2410 สุลต่านทรงส่งกำลังไปปราบจน พ.ศ. 2411 จึงยอมให้ชาวคริสต์ร่วมปฏิบัติงานกับเจ้าหน้าที่ชาวเติร์กในการเก็บภาษีและตัดสินคดี และให้มีสภาผู้แทนที่มาจากการเลือกตั้งได้ ใน พ.ศ. 2418 เกิดจลาจลในบอสเนีย-เฮอร์เซโกวีนาซึ่งเกิดจากความขัดแย้งระหว่างชาวนาที่เป็นชาวคริสต์กับเจ้าของที่ดินที่เป็นมุสลิม ที่มีการขูดรีดภาษีชาวนา ทำให้มีผู้ลี้ภัยเข้าไปในเซอร์เบีย มอนเตเนโกร และออสเตรีย-ฮังการี มหาอำนาจในตะวันตกได้แก่ ออสเตรีย-ฮังการี เยอรมัน และรัสเซียพยายามขัดขวางการจลาจลโดยจัดการประชุมที่เบอร์ลิน พ.ศ. 2419 และประกาศเป็นบันทึกช่วยจำเบอร์ลิน เพื่อให้ผู้ลี้ภัยกลับถิ่นเดิมและดูแลการปฏิรูปให้ได้ผล อังกฤษไม่ยอมรับบันทึกช่วยจำ ทำให้วิกฤตการณ์ขยายตัวออกไป เกิดการฆ่าฟันชาวคริสต์ในบัลแกเรียหลายพันคน เพื่อตอบโต้ที่เจ้าหน้าที่ชาวเติร์กถูกชาวคริสต์สังหาร การที่สุลต่านอับดุล อะซีซไม่สามารถแก้ปัญหานี้ได้ ทำให้อัครมหาเสนาบดีมิตฮัต ปาชาก่อการรัฐประหาร ปลดพระองค์ลงจากตำแหน่งเมื่อ 30 พฤษภาคม พ.ศ. 2419 และให้พระราชภาติยะของพระองค์ขึ้นครองราชย์แทนเป็นสุลต่านมูรัดที่ 5
สุลต่านอับดุล อะซีซสวรรคตเมื่อ 4 มิถุนายน พ.ศ. 2419 หลังการสละราชสมบัติ โดยใช้กรรไกรตัดที่ข้อมือทั้งสองข้างขณะถูกคุมขังในหอคอย ทำให้เกิดความกังขาว่าทรงทำเช่นนั้นได้อย่างไร การชันสูตรพระศพไม่ได้รับอนุญาต เอกสารที่เป็นทางการระบุว่าทรงปลงพระชนม์ชีพเอง และพระบรมศพถูกฝังที่กรุงคอนสแตนติโนเปิล โดยมีทั้งผู้ที่เชื่อว่าทรงปลงพระชนม์ชีพเองและถูกลอบปลงพระชนม์ ต่อมาในรัชสมัยของสุลต่านอับดุล ฮามิดที่ 2 ที่ครองราชย์ต่อจากสุลต่านมูรัดที่ 5 ได้กล่าวหาว่ามิตฮัต ปาชาเป็นผู้ลอบปลงพระชนม์สุลต่านอับดุล อะซีซ และพิพากษาให้เนรเทศปาชาไปยังคาบสมุทรอาระเบียใน พ.ศ. 2424 ก่อนที่ปาชาจะถูกลอบสังหารที่นั่นในอีกสองปีต่อมา
เดอะดาร์กไซด์ออฟเดอะมูน
เดอะดาร์กไซด์ออฟเดอะมูน () เป็นสตูดิโออัลบั้มลำดับที่ 8 ของวงโพรเกรสซีฟร็อคสัญชาติอังกฤษ พิงก์ ฟลอยด์ อัลบั้มได้วางจำหน่ายในวันที่ 1 มีนาคม ค.ศ. 1973 ผ่านทางค่ายฮาร์เวสต์เรเคิดส์ ประกอบด้วยซิงเกิลทั้งหมด 10 แทร็ค ใช้เวลาทั้งหมด 43 นาที โดยสมาชิก 4 คนได้แก่ ได้แก่ "เดวิด กิลมอร์" ทำหน้าที่ร้องนำ มือกีตาร์ และโปรดิวเซอร์, "นิค เมสัน" ทำหน้าที่เป็นฝ่ายเทคนิค แต่งเสียงเพลง, "โรเจอร์ วอเทอร์ส" มือเบสกีตาร์ นักร้องประสานเสียง และ"ริชาร์ด ไรท์" มือคีย์บอร์ด/ร้องประสานเสียง อัลบั้มได้ถ่ายทอดธีมเกี่ยวกับการพิพาท (Conflict), ความโลภ (Greed), ช่วงเวลา (Time) และปัญหาทางสภาพจิต (Mental illness) โดยได้รับแนวความคิดขึ้นจากช่วงบันทึกเสียงแรกๆของวง รวมถึงการแสดงสดต่างๆที่ผ่านมา ซึ่งโดยหลักแล้วมาจาก ซิด บาร์เร็ตต์ หัวหน้าวง ที่ได้ป่วยทางสภาพจิตจนออกจากวงไปในปี ค.ศ. 1968 อัลบั้มได้นำเสนอรูปแบบทางดนตรึใหม่คือลดช่วงบรรเลงขยายทางดนตรีลง ซึ่งแตกต่างจากอัลบั้มนี้ที่เน้นนำเสนอท่อนขยาย
การบันทึกเสียงของวงได้เริ่มขึ้นตั้งแต่ระหว่างช่วงแสดงสด โดยในเวอร์ชันแรก ๆ ได้ทำไว้ก่อนหน้านั้นหลายเดือน ก่อนการบันทึกเสียงที่สตูดิโอจะเริ่มขึ้น ซึ่งได้แบ่งออกเป็น 2 ส่วน คือในปี ค.ศ. 1972 และในปี ค.ศ. 1973 ที่แอบบีโรดสตูดิโอ ณ กรุงลอนดอน วงได้นำเทคโนโลยีทางดนตรีที่นับว่าทันสมัยที่สุดในขณะนั้นเข้ามาใช้ในการบันทึกเสียง ไม่ว่าจะเป็น การบันทึกระบบมัลติแทร็ก (MTR) และการใช้ม้วนเทป รวมไปถึงการใช้เครื่องสังเคราะห์เสียงระบบอนาล็อกเข้าไปสอดแทรกในหลายท่อนของอัลบั้ม และการนำเสนอปรัชญาเข้าสู่งานดนตรี สำหรับส่วนของหน้าปกของอัลบั้ม ได้รับการออกแบบโดย สตอร์ม ทอร์เกอร์สัน (Storm Thorgerson) เป็นรูปภาพของปริซึมที่รับแสงแล้วกระจายแสงออกเป็นแสงสีรุ้ง ซึ่งมีความหมายแทนถึงแสงสีบนเวทีอีกด้วยรวมไปถึงการเข้าถึงธีมในเนื้อเพลง อ้างจากริชาร์ท ไรท์ ที่เขาต้องการการออกแบบที่ "เรียบง่ายและชัดเจน"
เดอะดาร์กไซด์ออฟเดอะมูน ได้กลายเป็นอัลบั้มที่ประสบความสำเร็จมากที่สุดของวงและในวงการดนตรีโปรเกรสซีฟร็อค เป็นอัลบั้มที่ทำรายได้กว่า 45 ล้านชุดทั่วโลกหรือสูงที่สุดเป็นอันดับ 2 ของโลก ตามหลังอัลบั้ม "ทริลเลอร์" ของไมเคิล แจ็กสัน และเคียงคู่กับอัลบั้ม "แบ็กอินแบล็ก" ของ เอซี/ดีซี อัลบั้มได้ไต่ขึ้นไปอยู่อันดับ 1 ของ บิลบอร์ด 200 สามารถคงอยู่ได้ภายในอาทิตย์เดียว แต่ก็ยังคงยืนหยัดบนชาร์ทต่อเนื่องกว่า 741 สัปดาห์ ซึ่งก็คือระหว่างปี ค.ศ. 1973-1988 นับเป็นอัลบั้มที่ยืนหยัดอยู่บนชาร์ดได้ยาวนานที่สุดในประวัติศาตร์อัลบั้มทั่วโลก อัลบั้มยังได้รับการทำใหม่อีก 2 ครั้ง และได้รับการโคเวอร์อีกหลายครั้ง โดยเฉพาะในซิงเกิล "Money" และ "Us and Them" เดอะดาร์กไซด์ออฟเดอะมูน ยังได้กลายเป็นอัลบั้มที่ยอดนิยมที่สุดของวง โดยได้รับคำวิจารณ์เชิงบวกจากหลายสำนักและได้จัดอันดับให้เป็นหนึ่งในอัลบั้มที่ยิ่งใหญ่ที่สุดตลอดกาลอีกด้วย
ข้อมูลส่วนแบ่งการตลาดอุตสาหกรรมเพลงทั่วโลก
โปรดสังเกตว่า รายการจัดอันดับการตลาดนี้ขึ้นอยู่กับมูลค่าการค้าปลีก (มากกว่าหน่วย) แต่ละตลาดจะมีการสร้างเป็นรายปี มูลค่าการค้าปลีกจะแบ่งเป็นปีต่อปี ตัวเลขที่อยู่บนพื้นฐานของรายงานประจำปีของสมาพันธ์ผู้ผลิตสิ่งบันทึกเสียงระหว่างประเทศ
ข้อมูล: ตัวเลขที่ปรากฏในตารางขึ้นอยู่กับรายงานประจำปีของ IFPI ประจำปี 2553 ตัวเลขหน่วยรวมได้มานอกเหนือจากตัวเลขที่ได้อ้างอิงแหล่งที่มา
ข้อมูล: ตัวเลขที่ปรากฏในตารางขึ้นอยู่กับรายงานประจำปีของ IFPI ประจำปี 2553 ตัวเลขหน่วยรวมได้มานอกเหนือจากตัวเลขที่ได้อ้างอิงแหล่งที่มา
ตราแผ่นดินของเอกวาดอร์
"ตราแผ่นดินของเอกวาดอร์"' เริ่มใช้เมื่อวันที่31 ตุลาคม พ.ศ. 2443 มีส่วนประกอบดังนี้
สาขาวิชาจิตวิทยา คณะศิลปศาสตร์ มหาวิทยาลัยธรรมศาสตร์
ภาควิชาจิตวิทยา คณะศิลปศาสตร์ มหาวิทยาลัยธรรมศาสตร์ เป็นหนึ่งในสาขาวิชาของคณะศิลปศาสตร์ มหาวิทยาลัยธรรมศาสตร์ โดยสังกัดภาควิชาจิตวิทยา บรรณารักษศาสตร์ ภูมิศาสตร์ ทำการเรียนการสอนระดับปริญญาตรี ณ ศูนย์รังสิต และ สูงกว่าปริญญา ณ ท่าพระจันทร์ เป็นสถาบันแรกที่ทำการสอนจิตวิทยาในประเทศไทยและเป็นเพียงสถาบันเดียวที่ประสาทปริญญาในรูปแบบศิลปศาสตร์บัณฑิต (โดยตัวหลักสูตรเป็นจิตวิทยาบริสุทธิ์ตามรูปแบบการสอนวิทยาศาสตร์แบบตะวันตกมิได้เป็นกึ่งศิลปศาสตร์แต่อย่างใด)
ภาควิชาจิตวิทยาเป็นส่วนราชการไทยระดับภาควิชา (department) สังกัดคณะศิลปศาสตร์ (Faculty of Liberal Arts) มหาวิทยาลัยธรรมศาสตร์ กระทรวงศึกษาธิการ โดยนับเป็นสาขาวิชาที่เปิดดำเนินการสอนขึ้นเป็นลำดับที่ 6 ของคณะศิลปศาสตร์ มหาวิทยาลัยธรรมศาสตร์ และเป็นสถาบันการเรียนการสอนทางด้านจิตวิทยาที่ได้รับการสถาปนาขึ้นเป็นอันดับแรกของประเทศไทย เมื่อปี พุทธศักราช 2507 โดยแต่เดิม ก่อนปี 2507 ที่มีโครงสร้างหลักสูตรจิตวิทยานั้น พบว่ายังไม่ได้มีการก่อตั้งภาควิชาจิตวิทยาขึ้นอย่างเป็นทางการ และยังไม่ได้รับสังกัดในคณะใดๆ หากแต่มีการเรียนการสอนวิชาจิตวิทยาอยู่ก่อนแล้ว โดยที่เป็นลักษณะของการไปบรรยายส่งเสริมเข้าในเนื้อหาของคณะต่างๆ ตามที่จำเป็นต้องใช้ประกอบในเนื้อหาวิชานั้นๆ เช่น นิติศาสตร์ พาณิชยศาสตร์และการบัญชี วิชาผู้บริโภค การตลาด เป็นต้น จนกระทั่งคณาจารย์ได้ร่วมกันวางแผนหลักสูตรการเรียนการสอนวิชาจิตวิทยาระดับบัณฑิตศึกษา (ปริญญาตรี) 4 ปี ขึ้นมา เพื่อตอบสนองความต้องการบุคลากรด้านจิตวิทยา เพื่อนำความรู้ที่ได้รับนี้ไปใช้สนับสนุนในเนื้องานและการประกอบวิชาชีพที่ต้องใช้ความรู้ทางจิตวิทยา
เมื่อครั้งแรกเริ่มก่อตั้ง ภาควิชาจิตวิทยา มหาวิทยาลัยธรรมศาสตร์ได้รับการสนับสนุนในแง่มุมของหลักวิชาการเป็นอย่างดีจากสมาคมฟุลไบรท์ (องค์กรนักจิตวิทยาซึ่งประกอบด้วยชาวต่างชาติผู้เชี่ยวชาญทางด้านการแก้ปัญหาครอบครัว) จิตวิทยามุ่งศึกษาในเชิงวิทยาศาสตร์ มีการทดลองด้วยกระบวนการทางวิทยาศาสตร์ โดยใช้ต้นแบบจากสมาคมจิตวิทยาอเมริกัน หรือ APA อนึ่ง ในสมัยแรกนั้นภาควิชาจิตวิทยา มหาวิทยาลัยธรรมศาสตร์ ได้จัดการเรียนการสอนทุกชั้นปีการศึกษาที่ มหาวิทยาลัยธรรมศาสตร์ ท่าพระจันทร์ตั้งแต่ปีที่ได้รับการสถาปนา แต่ต่อมาทางภาควิชาได้ขยายส่วนมาจัดการเรียนการสอนที่มหาวิทยาลัยธรรมศาสตร์ ศูนย์รังสิต ครบทั้ง 4 ชั้นปี อย่างเต็มรูปแบบ ซึ่งเป็นไปตามนโยบายของมหาวิทยาลัยธรรมศาสตร์ในครั้งนั้นที่ต้องการขยายพื้นที่การศึกษาระดับปริญญาตรีทุกคณะ ดังนั้นจึงส่งผลให้ปัจจุบันนี้ นักศึกษาระดับปริญญาตรีได้เรียนอยู่ที่มหาวิทยาลัยธรรมศาสตร์ ศูนย์รังสิต
อาจารย์เกียรติศักดิ์ จังเจริญจิตต์กุล
อาจารย์ปุญชรัศมิ์ เตชะวชิรกุล
ราชนาวี (แก้ความกำกวม)
ราชนาวี สามารถหมายถึง
โบว์ลิ่งในกีฬาแห่งชาติครั้งที่ 41 – ชายคู่
"กีฬาโบว์ลิ่ง" ในการแข่งขันกีฬาแห่งชาติ ครั้งที่ 41 เชียงใหม่เกมส์
คาโตริ
คาโตริ () เป็นเมืองในจังหวัดชิบะ ประเทศญี่ปุ่น ตั้งอยู่ทางตอนเหนือสุดของจังหวัด มีขนาดพื้นที่ 262.31 ตารางกิโลเมตร มีจำนวนประชากร 81,240 คน ในปี ค.ศ. 2012 เป็นที่ตั้งของศาลเจ้าคาโตริ และเมืองการค้าโบราณซาวาระ
คัตสึอูระ
คัตสึอูระ () เป็นเมืองในจังหวัดชิบะ ประเทศญี่ปุ่น ตั้งอยู่ทางตอนใต้ของจังหวัดติดกับชายฝั่งมหาสมุทรแปซิฟิก มีขนาดพื้นที่ 94.20 ตารางกิโลเมตร มีประชากร 20,570 คน ในปี ค.ศ. 2012
ท่าเรือประมงคัตสึอูระมีชื่อเสียงและเป็นหนึ่งในตลาดค้าปลาที่ใหญ่ที่สุดหนึ่งในสามของญี่ปุ่น
โบว์ลิ่งในกีฬาแห่งชาติครั้งที่ 41 – ทีมหญิง 3 คน
"กีฬาโบว์ลิ่ง" ในการแข่งขันกีฬาแห่งชาติ ครั้งที่ 41 เชียงใหม่เกมส์
โบว์ลิ่งในกีฬาแห่งชาติครั้งที่ 41 – ทีมชาย 3 คน
"กีฬาโบว์ลิ่ง" ในการแข่งขันกีฬาแห่งชาติ ครั้งที่ 41 เชียงใหม่เกมส์
โบว์ลิ่งในกีฬาแห่งชาติครั้งที่ 41 – ทีมหญิง 5 คน
"กีฬาโบว์ลิ่ง" ในการแข่งขันกีฬาแห่งชาติ ครั้งที่ 41 เชียงใหม่เกมส์
ตราแผ่นดินของเปรู
ตราแผ่นดินของเปรู () แบ่งได้เป็น 4 ประเภทดังนี้ ตราแผ่นดิน ("Escudo de Armas") ตรามหาจลัญจกร ("Escudo Nacional") ตราสำหรับรัฐบาล ("Gran Sello del Estado") และ ตราราชการกองทัพเรือ ("Escudo de la Marina de Guerra")เริ่มใช้เมื่อวันที่ 25 กุมภาพันธ์ พ.ศ. 2368
โล่ แบ่งเป็นสามช่องดังนี้ ช่องที่ 1 พื้นหลังสีน้ำเงิน วิคูนาสีน้ำตาล เป็นสัตว์ประจำชาติของเปรู ช่องที่ 2 พื้นหลังสีขาว ต้นซีโชนา เป็นพืชประจำชาติของเปรู (ใช้ในการผลิตยาควินิน สำหรับป้องกันไข้มาลาเลียผสมในเครื่องดื่มน้ำโทนิค) และ ช่องที่ 3 พื้นหลังสีแดง กรวยแห่งความอุดมสมบูรณ์สีทองและหลั่งเอาความอุดมสมบูรณ์ออกมา หมายถึงทรัพยากรแร่ธาตุอันอุดมสมบูรณ์ เหนือโล่มีช่อมงกุฏซีวิคที่ต้นโอ๊กโฮม
ตราแผ่นดิน ("Escudo de Armas") รองรับด้วยช่อใบปาล์ม และ ช่อใบลอเรลประกอบแพรริบบิ้นสีธงชาติ ตราดังกล่าวนี้ปรากฏบนหนังสือเอกสารทางราชการ ใบประกาศเครื่องอิสริยาภรณ์ หนังสือเดินทาง เหรียญ ธนบัตร สแตมป์ และ ปรากฏบนธงราชการ ("Enseña Nacional").
ตรามหาจลัญจกร ("Escudo Nacional"), เบื้องหลังของตรานั้นเป็นภาพของธงชาติเปรูไขว้ โดยปรากฏบนธงกองทัพ ("Bandera de Guerra"). ธงนี้ใช้ในกองทัพเปรูและหน่วยงานตำรวจ ปกติแล้วธงนี้จะมีข้อความระบุชื่อและหมายเลขของหน่วยงาน เพื่อใช้เป็นธงประจำกองทหารหรือหน่วยงานนั้นๆ.
ตราราชการของรัฐบาล ("Gran stabs del Estado"), มีลักษณะเดียวกับตรามหาจลัญจกรที่ใช้โดยกองทัพ แต่ได้เพิ่มข้อความเหนือดวงตราว่า "REPÚBLICA DEL PERÚ" ("สาธารณรัฐเปรู").
ตราราชการกองทัพเรือ ("Escudo de la Marina pads Guerra"), เบื้องหลังของตรานั้นเป็นภาพของสมอเรือไขว้ ประกอบรูปพระอาทิตย์เหนือตราอาร์ม พร้อมข้อความว่า "Marina de Guerra del Peru".
ตราแผ่นดินแบบแรกออกแบบโดยนายพลโฮเซ เด ซาน มาร์ติน ประกาศใช้พร้อมกับธงชาติในกฤษฎีกาเมื่อวันที่ 21 ตุลาคม ค.ศ. 1820 โดยระบุว่า เป็นตราโล่ภายในมีรูปดวงอาทิตย์ขึ้นหลังภูเขาเหนือทะเลรองรับด้วยช่อเลาเรลสีเขียวประกอบแพรริบบิ้นสีทอง เบื้องหลังของตรานั้นเป็นภาพของธงชาติของกลุ่มประเทศในอเมริกาใต้ไขว้ เบื้องซ้ายมีรูปนกแร้งคอนดอร์แอนดีส และ เบื้องขวามีรูปลามา เหนือตราโล่มีรูปต้นกล้วย รูปทั้งหมดรองรับด้วยฐานแบบสถาปัตยกรรมบารอก, ประกอบแพรสีแดงว่า "เปรูบุตรแห่งสุริยะ ถือกำเนิดขึ้นอีกครั้ง" ("Renació el sol del Perú") ข้างฐานประกอบอาวุธยุทธภัณฑ์ และ ช่อดอกไม้วางแซมข้าง.
โบว์ลิ่งในกีฬาแห่งชาติครั้งที่ 41 – ทีมชาย 5 คน
"กีฬาโบว์ลิ่ง" ในการแข่งขันกีฬาแห่งชาติ ครั้งที่ 41 เชียงใหม่เกมส์
โบว์ลิ่งในกีฬาแห่งชาติครั้งที่ 41 – มาสเตอร์บุคคลหญิง
"กีฬาโบว์ลิ่ง" ในการแข่งขันกีฬาแห่งชาติ ครั้งที่ 41 เชียงใหม่เกมส์
ตราแผ่นดินของอุรุกวัย
ตราแผ่นดินของอุรุกวัย เริ่มใช้เมื่อวันที่19 มีนาคม พ.ศ. 2372 มีส่วนประกอบดังนี้
สกายแล็บ 3
สกายแล็บ 3 (SL-3 และ SLM-2) เป็นภารกิจที่มีมนุษย์ควบคุมชาวอเมริกันคนแรกที่สองไปยังสถานีอวกาศสกายแล็บ ภารกิจเริ่มต้นในวันที่ 28 กรกฎาคม ค.ศ. 1973 ด้วยการเปิดตัวของ 3 นักบินอวกาศในSaturn IB และใช้เวลานานถึง 59 วัน 11 ชั่วโมง และ 9 นาที รวมทั้งหมด 1,084.7 ชั่วโมงของนักบินอวกาศที่ใช้ประโยชน์ได้รับการคาดการณ์โดยสกายแล็ป 3 ลูกเรือทำการทดลองทางวิทยาศาสตร์ในพื้นที่ของกิจกรรมทางการแพทย์
ซิลิสตรา
ซิลิสตรา (, ; ) เป็นเมืองท่า ตั้งอยู่ทางตะวันออกเฉียงเหนือของประเทศบัลแกเรีย บนฝั่งทิศใต้ของแม่น้ำดานูบ ติดชายแดนของประเทศโรมาเนีย เมืองซิลิสตราเป็นเมืองศูนย์กลางการปกครองของจังหวัดซิลิสตรา เป็นเมืองสำคัญด้านวัฒนธรรม อุตสาหกรรม การเดินทาง และการศึกษา ของบัลแกเรียทางทิศตะวันออกเฉียงเหนือ เมืองเป็นที่ตั้งของค่ายของชาวโรมัน เป็นเมืองป้อมปราการที่สำคัญของชาวไบแซนไทน์และชาวบัลการ์ ตกอยู่ใต้การปกครองของจักรวรรดิออตโตมันในช่วงต้นคริสต์ศตวรรษที่ 15 ตกเป็นของบัลแกเรียใน ค.ศ. 1878 ต่อมาตกเป็นของโรมาเนียระหว่าง ค.ศ. 1913-1940
แรชต์
แรชต์ หรือ เรชต์ (, ; ) เป็นนครและเมืองหลวงของจังหวัดกีลาน ในประเทศอิหร่าน จากการสำรวจประชากรในปี ค.ศ. 2012 มีประชากร 622,209 คน
แรชต์เป็นเมืองใหญ่ที่สุดบนชายฝั่งทะเลสาบแคสเปียนของประเทศอิหร่าน เป็นเมืองศูนย์กลางการค้าสำคัญในคอเคซัส รัสเซียและอิหร่าน ในอดีตแรชต์เป็นศูนย์กลางการเดินทางและธุรกิจเชื่อมโยงระหว่างอิหร่านไปยังรัสเซียและยุโรป เคยมีฉายาว่า "ประตูแห่งยุโรป" เมื่อย้อนไปในศตวรรษที่ 13 ในสมัยราชวงศ์ซาฟาวิด เมืองแรชต์เป็นเมืองสำคญของการค้าไหม
กิบโด
กิบโด () เป็นเมืองหลวงของจังหวัดโชโก ในประเทศโคลอมเบีย ตั้งอยู่ทางตะวันตกของประเทศ บนฝั่งแม่น้ำอาตราโต เทศบาลเมืองกิบโดมีพื้นที่ 3,337.5 กม² และมีประชากร 100,000 คน
ราชอาณาจักรเครือจักรภพ
ราชอาณาจักรเครือจักรภพ () คือรัฐเอกราชภายในเครือจักรภพแห่งประชาชาติที่มีสมเด็จพระราชินีนาถเอลิซาเบธที่ 2 แห่งสหราชอาณาจักรทรงเป็นประมุขและใช้ลำดับการสืบราชบัลลังก์แบบเดียวกับรัฐสมาชิกอื่น ๆ ในเครือจักรภพ ซึ่งมีด้วยกันทั้งหมด 16 รัฐ รวมพื้นที่ทั้งหมด (ไม่นับรวมการอ้างสิทธิ์เหนือดินแดนแอนตาร์กติก) 18.8 ล้านตารางกิโลเมตร (7.3 ล้านตารางไมลส์) และมีประชากรรวมกันกว่า 137 ล้านคน โดยรัฐที่มีประชากรมากที่สุดหกลำดับแรก ได้แก่ สหราชอาณาจักร, แคนาดา, ออสเตรเลีย, ปาปัวนิวกินี, นิวซีแลนด์ และจาเมกา
อาณาจักรในเครือจักรภพทั้งหมดล้วนแล้วแต่เคยเป็นอาณานิคมของสหราชอาณาจักรด้วยกันทั้งสิ้น ยกเว้นเพียงแต่สหราชอาณาจักรและปาปัวนิวกินี (ก่อนได้รับเอกราชเคยเป็นเพียงดินแดนสองแห่งที่ถูกปกครองโดยอาณานิคมออสเตรเลีย) พระราชบัญญัติเวสต์มินสเตอร์มีผลบังคับใช้ในปี พ.ศ. 2474 นับเป็นการสถาปนาอาณาจักรในเครือจักรภพขึ้นเป็นครั้งแรกโดยการให้เอกราชทางนิติบัญญัติแก่อาณานิคมหลายแห่ง ซึ่งในช่วงต้นคริสต์ศตวรรษที่ 19 หรือต้นคริสต์ศตวรรษที่ 20 ได้กลายมาเป็นเขตปกครองตนเองเรียบร้อยแล้ว และจึงกลายมาเป็นอาณาจักรในเครือจักรภพด้วยการที่สหราชอาณาจักรการมอบเอกราชให้โดยตรง
เป็นช่วงเวลาหนึ่งแล้วที่การใช้คำว่า "เขตปกครอง" ยังคงมีไว้เพื่อใช้หมายถึงอาณาจักรที่ไม่ได้อยู่ในเครือจักรภพอังกฤษ แม้ว่าสถานะอย่างเป็นทางการของเขตปกครองเหล่านั้นจะเปลี่ยนไปแล้วก็ตาม มีบางครั้งที่การเรียกใช้ชื่อดังกล่าวปรากฏให้เห็นในปัจจุบัน แต่พบได้น้อยครั้งลงอย่างต่อเนื่องเมื่อคำว่า "อาณาจักร" ถูกนำมาใช้อย่างเป็นทางการพร้อมกับที่สมเด็จพระราชินีนาถเอลิซาเบธที่ 2 เสด็จขึ้นครองราชย์ในปี พ.ศ. 2495 ซึ่งบังคับให้ต้องใช้สถานะที่ถูกต้องตามกฎหมายพร้อมด้วยพระราชอิสริยยศและพระราชนามแบบปัจจุบันในแต่ละประเทศ อย่างไรก็ตามคำว่า "อาณาจักรในเครือจักรภพ" เป็นเพียงคำอธิบายอย่างไม่เป็นทางการ ไม่ใช่คำที่ใช้อย่างเป็นทางการ
แคว้นอาเรกีปา
แคว้นอาเรกีปา () เป็นแคว้นทางตะวันตกเฉียงใต้ของประเทศเปรู ติดกับแคว้นอีกา แคว้นไออากูโช แคว้นอาปูรีมัก และแคว้นกุสโก ทางทิศเหนือ ติดกับแคว้นปูโนทางทิศตะวันออก ติดกับแคว้นโมเกกวาทางทิศใต้ และติดกับมหาสมุทรแปซิฟิกทางทิศตะวันตก มีเมืองหลวงคือ อาเรกีปา เมืองที่ใหญ่เป็นอันดับ 2 ของเปรู
เคปเลอร์-69ซี
เคปเลอร์-69ซี (ชื่อเดิม "KOI-172.02", "K00172.02") เป็นดาวเคราะห์นอกระบบซูเปอร์เอิร์ธที่ได้รับการยืนยันไปประมาณ 70% มีขนาดใหญ่กว่าโลก โคจรรอบดาวฤกษ์ดาวแคระเหลือง เคปเลอร์-69 ตั้งอยู่ห่างจากโลกประมาณ 2,700 ปีแสง ในกลุ่มดาวหงส์ ค้นพบโดยยานอวกาศเคปเลอร์ ของนาซา การค้นพบครั้งแรกของดาวเคราะห์ที่ได้รับการประกาศเมื่อวันที่ 7 มกราคม 2013 ได้ยืนยันประกาศเมื่อวันที่ 18 เมษายน 2013 เคปเลอร์-69ซี เป็นเรื่องน่าทึ่ง เพราะช่วงเวลาของการค้นพบ ผู้เป็นหนึ่งในที่สุดดาวเคราะห์คล้ายโลก
พินทุ์สุดา ตันไพเราะห์
พินทุ์สุดา ตันไพเราะห์ หรือ "บอลลูน" เป็น นักแสดง และนางแบบชาวไทย พินทุ์สุดาเข้าสู่วงการด้วยการถ่ายแบบนิตยสาร "แคตช์" (Katch) ของค่ายโดโจ ซิตี้ บอลลูนมีผลงานภาพยนตร์ที่มีชื่อเสียงคือ "สยิว" และ"ขุนกระบี่ ผีระบาด" เธอได้รับฉายา "เน็ตไอดอลคนแรกของไทย"
พินทุ์สุดา ตันไพเราะห์ ชื่อเล่น "บอลลูน" เกิดเมื่อวันที่ 12 มกราคม พ.ศ. 2526 เข้าวงการมาด้วยลุคน่ารักสวยใสจากนิตยสารแคตช์ (Katch) วัยรุ่นชื่อดังที่อยู่ในเครือเบเกอรี่มิวสิค เป็นลุคดาราวัยรุ่นทั่วไป เสื้อยืด ขาสั้น กับแฟชั่นริมทะเล จากนั้นเธอก็มีงานอื่น ๆ เช่นงานเอ็มวี คือเล่นเอ็มวีของ วง Jeffrey ในเพลง "พิซซ่าหน้าเธอ"
พินทุ์สุดา มีผลงานภาพยนตร์เรื่องแรกคือเรื่อง สยิว เมื่อปี พ.ศ. 2546 เธอรับบทเป็น หมวย นักศึกษาสาวสวย ผู้มากด้วยเสน่ห์และจริตจะก้าน อย่างถอนตัวไม่ขึ้น ซึ่งภาพยนตร์เรื่องนี้ทำให้เธอแจ้งเกิดในวงการบันเทิงได้ระดับหนึ่ง ต่อมาได้มีผลงานภาพยนตร์มากมาย เช่น เจ้าสาวผัดไทย , ขุนกระบี่ ผีระบาด , อาถรรพ์แก้บนผีฯลฯ
ด้านผลงานเพลง บอลลูนเคยร้องเพลงลงอัลบั้ม "คอนเนคชั่น" ซึ่งเป็นโปรเจกต์พิเศษของค่ายเพลง "คอนเนคชั่นเรคคอร์ด" ของนักร้อง พีระ เทศวิศาล ในชื่อเพลง "ฝุ่นเกาะหัวใจ"
ภายหลังห่างหายจากวงการบันเทิง พินทุ์สุดาได้ไปศึกษาต่อ และในปีพ.ศ. 2559 กลับมาฮือฮาอีกครั้งกับการถ่ายแบบนิตยสารแนวเซ็กซี่
พินทุ์สุดา สำเร็จการศึกษาระดับชั้นมัธยมศึกษาตอนต้นจากโรงเรียนเซนต์โยเซฟคอนเวนต์, ระดับชั้นมัธยมศึกษาตอนปลายจากโรงเรียนพระหฤทัยคอนแวนต์, ระดับอุดมศึกษา ปริญญาตรี คณะนิเทศศาสตร์ มหาวิทยาลัยรังสิต สาขาวิทยุโทรทัศน์ ปริญญาโท คณะนิเทศศาสตร์ มหาวิทยาลัยกรุงเทพ
โซเดงาอูระ
โซเดงาอูระ () เป็นเมืองในจังหวัดชิบะ ประเทศญี่ปุ่น ทางทิศตะวันตกของคาบมสมุทรโบโซ ติดกับอ่าวโตเกียว มีขนาดพื้นที่ 94.92 ตารางกิโลเมตร มีจำนวนประชากร 60,391 คน
พื้นที่บางส่วนของโซเดงาอูระเป็นที่ตั้งของเขตอุตสาหกรรมเคโย และท่าเรือชิบะ ซึ่งกินพื้นที่ตั้งแต่เมืองฟูนาบาชิทางตอนเหนือยาวลงมาทางใต้ เป็นที่ตั้งของอุตสาหกรรมขนาดใหญ่เช่น โรงกลั่นน้ำมัน และอุตสาหกรรมปิโตรเคมี ซึ่งโรงงานทั้งหมดตั้งอยู่บนแผ่นดินที่ถมทะเลออกไป
ไดโอนี
ไดโอนี (; ) เป็นดาวบริวารของดาวเสาร์ ค้นพบโดย โจวันนี โดเมนีโก กัสซีนี ในปี ค.ศ. 1684 เป็นชื่อจากไททัน ไดโอนีของเทพปกรณัมกรีก
เฌโรม วาลก์
เฌโรม วาลก์ () เกิดเมื่อปี พ.ศ. 2504 เป็นผู้จัดการทีมฟุตบอลชาวฝรั่งเศส จนถึง 27 มิถุนายน พ.ศ. 2550 โดยปัจจุบันเขาเป็นเลขาธิการของสหพันธ์ฟุตบอลนานาชาติ หรือฟีฟ่า ในเมืองซูริก ประเทศสวิตเซอร์แลนด์
โซซะ
โซซะ () เป็นเมืองในจังหวัดชิบะ ประเทศญี่ปุ่น มีขนาดพื้นที่ 101.78 ตารางกิโลเมตร จำนวนประชากร 39,379 คน ในปี ค.ศ. 2012
โซซะตั้งอยู่ทางทิศตะวันออกของจังหวัดชิบะ ติดกับมหาสมุทรแปซิฟิกทางทิศตะวันออกเฉียงใต้ ภูมิประเทศส่วนใหญ่เป็นที่ราบสูงจากระดับน้ำทะเลประมาณ 40 - 50 เมตร ทางตอนเหนือเป็นเนินเขาสลับกับนาข้าวและท่าเรือ
อีเวชี ซังกาลู
อีเวชี มารีอา ดีอัส จี ซังกาลู กาดี () เกิดเมื่อวันที่ 27 พฤษภาคม พ.ศ. 2515 ในจัวเซย์รู รัฐบาเยีย เป็นผู้ชนะ ละตินแกรมมีอวอร์ด ปัจจุบันเป็นนักร้อง, นักแต่งเพลง และนักแสดง รวมไปถึงเป็นพิธีกรทางโทรทัศน์ด้วย โดยเธอเป็น 1 ในนักร้องหญิงของบราซิลที่มีชื่อเสียง และทำยอดอัลบั้มขายดีที่สุดในปัจจุบัน และยังโด่งดังไปถึงประเทศโปรตุเกสด้วย
ไมมัส (ดาวบริวาร)
ไมมัส เป็นดาวบริวารของดาวเสาร์ที่วิลเลียม เฮอร์เชล ค้นพบในปี ค.ศ. 1789 ตั้งชื่อมาจากยักษ์ไมมัส ลูกชายของไกอาในเทพปกรณัมกรีก มีเส้นผ่าศูนย์กลาง 396 กิโลเมตร หรือ 246 ไมล์ เป็นดาวบริวารที่ 20 ที่ใหญ่ที่สุดในระบบสุริยะและเป็นวัตถุทางดาราศาสตร์ที่เล็กที่สุดที่เป็นที่รู้จักจะอยู่ในรูปทรงโค้งมนของตัวเองเพราะแรงโน้มถ่วง
วิลเลียม เฮอร์เชล นักดาราศาสตร์ ค้นพบไมมัสในวันที่ 17 กันยายน ค.ศ. 1789 เขาบันทึกการค้นพบของเขาไว้ดังต่อไปนี้
ไมมัสตั้งชื่อตามหนึ่งในไททันในเทพปกรณัมกรีก คือ ไมมัส ชื่อของดาวบริวารทั้งเจ็ดเป็นที่รู้จักหลังจากนั้นของดาวเสาร์
ยานไพโอเนียร์ 11 ได้บินผ่านดาวเสาร์ในปี ค.ศ. 1979 และมันใกล้เข้ามาถึงไมมัสอยู่ 104,263 กิโลเมตรในวันที่ 1 กันยายน ค.ศ. 1979 วอยเอจเจอร์ 1 ได้บินผ่านในปี ค.ศ. 1980 และวอยเอจเจอร์ 2 ในปี ค.ศ. 1981
ไมมัสได้รับการถ่ายภาพหลายครั้ง โดยยานสำรวจอวกาศกัสซีนี ซึ่งเข้าสู่วงโคจรรอบดาวเสาร์ในปี ค.ศ. 2004 ใกล้กับที่บินผ่านที่เกิดขึ้นในวันที่ 13 กุมภาพันธ์ ค.ศ. 2010 ขณะที่กัสซีนีบินผ่านไมมัสที่ 9,500 กิโลเมตร (5,900 ไมล์)
เบแบตู
โฌแซ โรแบร์ตู กามา จี โอลีเวย์รา () หรือ เบแบตู () เกิดเมื่อวันที่ 16 กุมภาพันธ์ พ.ศ. 2507 เป็นอดีตนักฟุตบอล เล่นในตำแหน่งกองหน้า และเคยได้แชมปโลกกับทีมชาติบราซิล ในการแข่งขันฟุตบอลโลก 1994 ปัจจุบันเขาเป็นนักการเมืองในรีโอเดจาเนโร ประเทศบราซิล
เทวีในศาสนาฮินดู
ในศาสนาฮินดู เทวี () หมายถึง เทวดาผู้หญิง
สกายไลเนอร์
สกายไลเนอร์ () เป็นขบวนรถไฟด่วนพิเศษของบริษัทรถไฟฟ้าเคเซ วิ่งระหว่างสถานีรถไฟเคเซอุเอะโนะในกรุงโตเกียว กับสถานีรถไฟท่าอากาศยานนะริตะ บนเส้นทางนะริตะสกายแอคเซส
สกายไลเนอร์ให้บริการในเส้นทางระหว่างสถานีรถไฟเคเซอุเอะโนะในกรุงโตเกียว กับสถานีรถไฟท่าอากาศยานนะริตะ บนเส้นทางนะริตะสกายแอคเซส โดยจอดที่สถานีรถไฟนิปโปะริ และสถานีรถไฟท่าอากาศยานนะริตะ อาคาร 2 ใช้เวลาในการเดินทางทั้งสิ้น 36 นาที
เท็มปูระ
เท็มปูระ () เป็นอาหารญี่ปุ่นที่เป็นที่รู้จักมากอย่างหนึ่ง ทำจากของทะเลและผักที่นำไปชุบแป้งที่ปรุงแบบญี่ปุ่นแล้วนำไปทอด
การทอดเทมปุระ จะใช้ไฟแรง โดยเอาวัตถุดิบชุบแป้งบางๆ แล้วลงทอดด้วยระยะเวลาที่สั้นเพียง 30-40 วินาทีเท่านั้น เพื่อคงความสดของวัตถุดิบให้ได้มากที่สุด
มิชชันนารีโปรตุเกสนำสูตรการทำเท็มปูระนำเข้ามายังญี่ปุ่นที่เมืองนางาซากิ คณะเยซูอิต เมื่อ ค.ศ. 1549 ซึ่งเป็นยุคเดียวกับที่อาหารญี่ปุ่นเช่น "ปังโกะ" หรือ "ทงกัตสึ" ได้รับการคิดค้นโดยชาวโปรตุเกส นอกจากนี้ยังเป็นที่กล่าวว่า โทกูงาวะ อิเอยาซุ โชกุนคนแรกแห่งเอโดะ โปรดปรานเท็มปูระเป็นอย่างมาก
แต่เดิม ตั้งแต่ยุคเซ็งโงกุ เท็มปูระเป็นอาหารที่นิยมรับประทานในหมู่ผู้สัญจรริมถนนที่เรียกว่า "ยาไต" (屋台) แต่ในปัจจุบันเท็มปูระเป็นอาหารยอดนิยมที่หารับประทานได้ทั่วไปไม้ว่าจะในร้านอาหารตามข้างทางหรือภัตตาคารบนห้างสรรพสินค้า
คำว่า "เท็มปูระ" หมายถึง วิธีการในการนำปลาหรือผักจุ่มลงไปในแป้งแล้วจึงนำไปทอด ซึ่งมาจากคำว่า "tempora" (แต็มปอรา) ในภาษาละติน ที่มีความหมายว่า "เวลา", "ช่วงเวลา", "มหาพรต (ช่วงถือศีลอดของชาวคริสต์นิกายโรมันคาทอลิก)" เป็นคำที่ใช้โดยมิชชันนารีสเปนและโปรตุเกสเพื่ออ้างถึงช่วงถือบวช หรือที่เรียกกันว่าวันเอ็มเบอร์ วันศุกร์และวันสำคัญทางศาสนาต่าง ๆ ซึ่งในวันเหล่านี้คริสต์ศาสนิกชนจะละเว้นการรับประทานเนื้อแดงและหันมารับประทานปลาหรือผักแทน
เท็มปูระแบบดั้งเดิม มักจะทำจากวัตถุดิบดังนี้:
เมษายน พ.ศ. 2556
เมษายน พ.ศ. 2556 เป็นเดือนที่ 4 ของปี พ.ศ. 2556 วันแรกของเดือนเป็นวันจันทร์ วันสุดท้ายของเดือนเป็นวันอังคาร
วงศ์ย่อยราชพฤกษ์
วงศ์ย่อยราชพฤกษ์ หรือ Caesalpinioideae เป็นวงศ์ย่อยของพืชวงศ์ถั่ว ชื่อตั้งตามชื่อสกุล "Caesalpinia" ในการจัดจำแนกบางระบบ เช่นระบบ Cronquist วงศ์ย่อยนี้ยกขึ้นเป็นวงศ์ เรียก Caesalpiniaceae ส่วนใหญ่กระจายพันธุ์ในเขตร้อย ดอกสมมาตรครึ่งซีก เกิดปมรากได้น้อย
วงศ์ย่อยนี้แบ่งเป็นสี่เผ่า ได้แก่ Caesalpinieae, Cassieae, Cercideae และ Detarieae เผ่า Cercideae บางครั้งเคยรวมเข้ากับวงศ์ย่อย Faboideae ( Papilionoideae)ในอดีตมีประมาณ 81 สกุล ส่วนใหญ่กระจายพันธุ์ในแอฟริกา ดูที่ Detarieae
วันสีเขียว
วันสีเขียว (, ) เป็นวันหยุดราชการในประเทศญี่ปุ่น มีที่มาจากการเฉลิมฉลองวันคล้ายวันพระราชสมภพของสมเด็จพระจักรพรรดิโชวะ ซึ่งตรงกับวันที่ 29 เมษายนของทุกปีระหว่างสมัยโชวะ ในปี 2532 หลังสมเด็จพระจักรพรรดิอะกิฮิโตะ สมเด็จพระจักรพรรดิญี่ปุ่นพระองค์ปัจจุบัน ขึ้นเสวยราชย์ วันดังกล่าวจึงเปลี่ยนชื่อจาก "วันพระบรมราชสมภพของสมเด็จพระจักรพรรดิ" เป็น "วันสีเขียว" วันดังกล่าวเป็นวันที่จะอยู่ร่วมกับธรรมชาติและขอบคุณพร ชื่อ "วันสีเขียว" ยังเป็นการยอมรับความรักต่อพืชของสมเด็จพระจักรพรรดิยามสงครามซึ่งก่อให้เกิดการโต้แย้งโดยไม่ออกพระนามของพระองค์โดยตรง อย่างไรก็ดี ในทางปฏิบัติ วันดังกล่าวถูกมองว่าเป็นเพียงอีกวันที่ยืดเทศกาลวันหยุดสัปดาห์ทองญี่ปุ่น
ในปี 2550 วันสีเขียวเลื่อนไปเป็นวันที่ 4 พฤษภาคม และวันที่ 29 เมษายนถูกเปลี่ยนชื่อเป็นวันโชวะ ตามการทบทวนกฎหมายเกี่ยวกับวันหยุดราชการในปี 2548
นางงามจักรวาล 2008
นางงามจักรวาล 2008 () เป็นการจัดการประกวดนางงามจักรวาลครั้งที่ 57 จัดในวันที่ 14 กรกฎาคม พ.ศ. 2551 (ตามเวลาในประเทศไทย) ณ เมืองญาจาง ประเทศเวียดนาม โดย ริโยะ โมริ นางงามจักรวาล 2007 มอบมงกุฎให้แก่ ดายาน่า เมนโดซ่า สาวงามจากเวเนซุเอลา วัย 22 ปี นางงามจักรวาล 2008มี 80 ผู้เข้าประกวด ต่อไปนี้
พระเจ้าเฟรเดอริกที่ 1 แห่งเดนมาร์ก
พระเจ้าเฟรเดอริกที่ 1 แห่งเดนมาร์ก พระราชสมภพเมื่อวันที่ 7 ตุลาคม พ.ศ. 2014 เป็นพระราชโอรสของ พระเจ้าคริสเตียนที่ 1 แห่งเดนมาร์ก และ เจ้าหญิงโดโรเธียแห่งบรานเดนเบิร์ก ทรงขึ้นครองราชย์เมื่อวันที่ 13 เมษายน พ.ศ. 2066 ต่อจากพระเจ้าคริสเตียนที่ 2 แห่งเดนมาร์ก ทรงอภิเษกสมรสกับ เจ้าหญิงโซฟีแห่งโพเมราเนีย เมื่อวันที่ 9 ตุลาคม พ.ศ. 2061 มีพระราชโอรสและธิดารวม 7 พระองค์ พระองค์เสด็จสวรรคตเมื่อวันที่ 10 เมษายน พ.ศ. 2076 ครองราชย์ได้ 9 ปี 362 วัน และเกิดช่วงว่างระหว่างรัชกาล ในปีเดียวกัน ปีต่อมา พระเจ้าคริสเตียนที่ 3 แห่งเดนมาร์ก จึงขึ้นครองราชย์ต่อไป
สิรินธรวัลลี
สิรินธรวัลลี หรือ สามสิบสองประดง () เป็นไม้เลื้อยเนื้อแข็งในสกุลชงโค วงศ์ Leguminosae กิ่งอ่อนมีขนสีน้ำตาลแดง เมื่อแก่ เปลือกเถาเรียบ บิดตามยาวเล็กน้อย เนื้อไม้เมื่อตัดตามขวาง สีน้ำตาลเข้มออกแดง มีลวดลายสีน้ำตาลอ่อนเป็นกลุ่มเหมือนกลีบดอกไม้ ดอกออกเป็นช่อสีน้ำตาล ออกดอกตลอดปี แต่ดอกจะบานมากในช่วงเดือนสิงหาคมถึงตุลาคม เป็นไม้ถิ่นเดียวในประเทศไทย พบครั้งแรกโดย ดร.ชวลิต นิยมธรรม เมื่อ 20 กันยายน พ.ศ. 2538 ที่ภูทอกน้อย จังหวัดหนองคาย (ปัจจุบันอยู่ในเขตจังหวัดบึงกาฬ) ชื่อสปีชีส์ของพืชชนิดนี้ตั้งตามพระนามาภิไธยของสมเด็จพระเทพรัตนราชสุดาฯ สยามบรมราชกุมารี
เป็นพรรณไม้ในวงศ์ Leguminosae เป็นไม้เนื้อแข็ง กิ่งอ่อนมีขนสีน้ำตาลอมแดง กิ่งแก่ไม่มีขน กิ่งเกลี้ยง ใบ เป็นลักษณะใบเดี่ยว เรียงสลับ รูปไข่จนเกือบกลม โดยใบอ่อนจะมีสีเขียวอ่อน และใบแก่มีสีเขียวแก่ ปลายใบฉีก ฐานใบรูปหัวใจ ขอบใบเรียบ ปลายใบพูมน มีขนบริเวณเส้นกลางใบ แผ่นของใบหนาคล้ายแผ่นหนัง ผิวใบด้านบนเข้มเป็นมัน เส้นใบข้างละ 9-11 เส้น จากโคนใบ ก้านใบยาว 2-7 ซม. ดอก มีสีน้ำตาลแดง หรือสีส้มเข้ม ดอกออกเป็นช่อกระจุกที่ปลายกิ่ง แต่ละช่อมีดอกจำนวนมาก ดอกตูมรี ช่อดอกยาวได้ถึงประมาณ 15 ซม.
เนื้อไม้ของสิรินธรวัลลีใช้รักษาโรคที่ในตำรายาโบราณเรียกว่า ประดงทั้งสามสิบสองประการ อาการโดยรวมคือเป็นเม็ด ผื่นคัน ปวดแสบปวดร้อน แก้น้ำเหลืองเสีย แก้ลมพิษ หรือภูมิแพ้ต่าง ๆ ในจังหวัดมุกดาหารใช้แก้โรคประดง บำรุงกำลัง
เครือขยัน
เครือขยัน หรือย่านางแดง เป็นไม้เลื้อยในสกุลชงโค และวงศ์ถั่ว จัดเป็นพืชถิ่นเดียวในประเทศไทย เป็นไม้เถาเนื้อแข็ง เปลือกรากขรุขระมีสีน้ำตาลเข้มถึงดำ มีรอยบากตามขวางเล็กๆทั่วไป เนื้อไม้ภายในรากสีน้ำตาลแดง เถาแบน มีร่องตรงกลาง เปลือกสีออกเทาน้ำตาล เมื่อแก่เถากลม สีน้ำตาลแดง ใบรูปไข่แกมขอบขนาน ผิวใบมัน สีเขียวเข้ม ปลายใบเว้าตื้น กึ่งเรียวแหลมถึงมีติ่งหนาม โคนใบกลมถึงรูปหัวใจตื้น ขอบใบเรียบ ผิวเกลี้ยงทั้งสองด้าน
ในทางยาสมุนไพรมีฤทธิ์แก้ท้องเสีย ฝาดสมาน ใช้ ใบ เถา และราก เป็นยาเช่นเดียวกับย่านางแต่มีฤทธิ์แรงกว่า ใช้ถอนพิษยาเมา ยาเบื่อ ยาสั่ง แก้ไข้พิษทั้งปวง ขับพิษโลหิตและน้ำเหลือง แก้ท้องผูก ใช้ฝนกับน้ำ หรือต้มน้ำดื่ม ในภาคตะวันออกเฉียงเหนือ ใช้เป็นส่วนผสมของยาบำรุงโลหิต สำหรับสตรีหลังคลอด ขณะอยู่ไฟ ช่วยให้มดลูกเข้าอู่เร็วขึ้น
องค์การบริหารส่วนตำบลสองห้อง
(การใช้งาน)ทั่วไปองค์การบริหารส่วนตำบลสองห้อง อาจหมายถึง
หรืออาจหมายถึง
1 E3
สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อค่าตั้งแต่ 1,000 ถึง 10,000 (10 และ 10)
ค่าที่น้อยกว่า 1000
ค่าที่มากกว่า 9999
คริสเตียนที่ 5 แห่งเดนมาร์ก
พระเจ้าคริสเตียนที่ 5 แห่งเดนมาร์ก เสด็จพระราชสมภพเมื่อวันที่ 15 เมษายน พ.ศ. 2152 เป็นพระราชโอรสของ พระเจ้าเฟรเดอริกที่ 3 แห่งเดนมาร์ก และ เจ้าหญิงโซฟี อเมลีแห่งบรุนชวิก-ลุนเบิร์ก ทรงขึ้นครองราชย์เมื่อวันที่ 9 กุมภาพันธ์ พ.ศ. 2213 ต่อจากพระเจ้าเฟรเดอริกที่ 3 แห่งเดนมาร์ก ทรงอภิเษกสมรสกับ เจ้าหญิงชาร์ล็อต อเมลีแห่งเฮสส์-คาสเซิล เมื่อวันที่ 25 มิถุนายน พ.ศ. 2210 มีพระราชโอรสและธิดารวม 5 พระองค์ พระองค์เสด็จสวรรคตเมื่อวันที่ 25 สิงหาคม พ.ศ. 2242 ครองราชย์ได้ 29 ปี 319 วัน พระเจ้าเฟรเดอริกที่ 4 แห่งเดนมาร์ก จึงขึ้นครองราชย์ต่อไป
โบว์ลิ่งในกีฬาแห่งชาติครั้งที่ 41 – มาสเตอร์บุคคลชาย
"กีฬาโบว์ลิ่ง" ในการแข่งขันกีฬาแห่งชาติ ครั้งที่ 41 เชียงใหม่เกมส์
โบว์ลิ่งในกีฬาแห่งชาติครั้งที่ 41 – คะแนนรวมหญิง (ออล-อีเว้นท์)
"กีฬาโบว์ลิ่ง" ในการแข่งขันกีฬาแห่งชาติ ครั้งที่ 41 เชียงใหม่เกมส์
โบว์ลิ่งในกีฬาแห่งชาติครั้งที่ 41 – คะแนนรวมชาย (ออล-อีเว้นท์)
"กีฬาโบว์ลิ่ง" ในการแข่งขันกีฬาแห่งชาติ ครั้งที่ 41 เชียงใหม่เกมส์